(Aangestuur vanaf Pyongyang)
Koördinate 39°03′18″N 126°15′38″O﻿ / ﻿39.05500°N 126.26056°O﻿ / 39.05500; 126.26056
Gestig op 1122 v.C.
- Totaal 3 194 vk km
- Totaal (2006) 3 255 388
- Bevolkingsdigtheid 1 019/vk km
Tydsone UTC +8:30
- Somertyd UTC +8:30
Pjongjang (Koreaans: 평양, P'yŏngyang) is die hoofstad en grootste stad van Noord-Korea weerskante die Taedongrivier. Die bevolking word op tussen 2,5 en 3,8 miljoen geskat. Pjongjang word as die oudste stad in Korea beskou. Tydens die Joseon-Dinastie het Seoel Pjongjang as hoofstad van Korea vervang.
Die eerste nedersettings aan die Taedongrivier is ongeveer 2000 jaar gelede gestig. In 497 word die stad die hoofstad van die koninkryk Koguryo. In 668 het daardie koninkryk geval weens aanvalle van China, waarna die stad lank van die kaart verdwyn het.
Ongeveer 250 jaar later is die stad heropgebou en het die tweede hoofstad van die Koryo-koninkryk, langs Kaesŏng, geword. Sedertdien het die stad bly groei, ondanks die feit dat dit verskeie kere aangeval en verower is, onder meer deur Japanese en Mongole.
In die Eerste Sino-Japannese Oorlog (1894-1895) is die stad feitlik heeltemal vernietig. Vanaf 1910 volg 'n periode van Japanse besetting, wat geduur het totdat die Sowjetleër die stad bevry het, aan die einde van die Tweede Wêreldoorlog in 1945. Pyongyang word die de facto hoofstad van die nuut-geproklameerde Noord-Korea, in 1948 hoewel Seoul volgens die grondwet tot die amptelike hoofstad sou bly. Die stad het tydens die Koreaanse oorlog ernstige Amerikaanse bombardement beleef en was van 19 Oktober tot 5 Desember 1950 vlugtig in die hande van Amerikaanse en Suid-Koreaanse troepe.
Op 24 September 2015 was fotojoernalis Eddo Hartmann die eerste westerse fotograaf wat amptelik toestemming kry om fotos te neem in Pyongyang en die ook daar uit te stal; sy openbare tentoonstelling heet Setting the Stage: Pyongyang, North Korea.
Monument vir die hereniging van die beide Koreas
Stasie van Pyongyang
Mausoleum van Kim Il-sung
Moltrein van Pyongyang
Sunan internasionale lughawe
↑ "P'yŏngyang" (in Engels). Encyclopædia Britannica. Geargiveer vanaf die oorspronklike op 4 April 2019. Besoek op 12 Augustus 2019.
Ontsluit van "https://af.wikipedia.org/w/index.php?title=Pjongjang&oldid=2212788"
Die bladsy is laas op 21 Junie 2020 om 21:26 bygewerk.